เรื่องร้องเรียน (ความปลอดภัย,ทางเท้า) วันที่ 2022-07-08 01:49:25 — แขวงบางนาใต้ เขตบางนา กรุงเทพมหานคร
เสนอวิธีการแก้ปัญหาเรื่องมอเตอร์วิ่งบนทางเท้า

การแก้ปัญหาที่ดีและมีประสิทธิภาพ ไม่ควรใช้คนไปนั่งเฝ้า เพราะสิ้นเปลือง และเสี่ยงต่อการถูกทำร้าย หรือเอาแผงเหล็กไปกั้นไม่ให้รถมอเตอร์ไซด์วิ่งผ่าน ก็ไม่ดีเพราะประชาชนเสียสิทธิ์ในการใช้ทางเท้า ไม่สะดวกและอาจเกิดอันตรายหากลงมาเดินบนถนน

ผมขอเสนอวิธีการแก้ไขดังนี้

1. ติดตั้งกล้อง cctv ให้อยู่ที่สูงแล้วส่องไปที่ทางเท้า โดยติดตั้งไว้สัก 4-5 ตัวตลอดระยะทางที่มอเตอร์ไซด์วิ่งบนทางเท้า โดยเฉพาะตรงปั้ม esso ที่มี lotus express คือจุดเริ่มต้น 

2. ติดป้ายแจ้งเตือนให้ชัดเจน ว่าบริเวณนี้มีกล้อง cctv ตรวจจับหากมอเตอร์ไซด์วิ่งบนทางเท้า จะถูกออกใบสั่ง แล้วให้ไปเสียค่าปรับ

3. โดยกล้อง cctv ควรมีการส่องไปและกลับ ให้เห็นกล้องตัวก่อนหน้า เพื่อป้องกันหากมีคนปีนขึ้นมาแกะกล้อง cctv ออก จะมีหลักฐาน และติดป้ายบอกไว้ว่าห้ามเคลื่อนย้าย หรือทำลาย เป็นทรัพย์สินทางราชการ มีความผิดทางอาญา และจะดำเนินคดีตามกฏหมาย

วิธีนี้ จะมำให้มอเตอร์ไซด์ที่ขับบนทางเท้า โดนใบสั่ง หากโดนไปสักคนละ 1-2 ครั้ง ก็จะเข็ดหลาบ และไม่กล้าวิ่งบนทางเท้าอีก เพราะจะโดนค่าปรับ

ขอบคุณครับ